CELEX: 62020CN0436
Language: et
Date: 2020-09-16 00:00:00
Title: Kohtuasi C-436/20: Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 16. septembril 2020 – Asociación Estatal de Entidades de Servicios de Atención a Domicilio (ASADE) versus Consejería de Igualdad y Políticas Inclusivas

7.12.2020   
            
            
               ET
            
            
               Euroopa Liidu Teataja
            
            
               C 423/28
            
         
      Eelotsusetaotlus, mille on esitanud Tribunal Superior de Justicia de la Comunidad Valenciana (Hispaania) 16. septembril 2020 – Asociación Estatal de Entidades de Servicios de Atención a Domicilio (ASADE) versus Consejería de Igualdad y Políticas Inclusivas
      (Kohtuasi C-436/20)
      (2020/C 423/42)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Superior de Justicia de la Comunidad Valenciana
      
         Põhikohtuasja pooled
      
      
         Kaebaja: Asociación Estatal de Entidades de Servicios de Atención a Domicilio (ASADE)
      
         Vastustaja: Consejería de Igualdad y Políticas Inclusivas
      
         Eelotsuse küsimused
      
      
                  1.
               
               
                  Kas ELTL artiklit 49 ning Euroopa Parlamendi ja nõukogu 26. veebruari 2014. aasta direktiivi 2014/24/EL (1) artikleid 76 ja 77 (koostoimes artikliga 74 ja lisaga 14) tuleb tõlgendada nii, et nendega on vastuolus riigisisesed õigusnormid, millega on avaliku sektori hankijatel lubatud sõlmida kokkuleppeid eraõiguslike mittetulundusasutustega – mitte ainult vabatahtlike ühendustega – isikutele igat laadi sotsiaalteenuste osutamiseks kulude hüvitamise eest, kasutamata riigihangete direktiivis ette nähtud menetlusi, olenemata hinnangulisest maksumusest; lihtsalt seeläbi, et nimetatud kokkulepped on eelnevalt kvalifitseeritud kokkulepeteks, mis ei ole lepingulised?
               
            
                  2.
               
               
                  Kui vastus on eitav ja see on järelikult võimalik, siis kas ELTL artiklit 49 ning riigihangete direktiivi artikleid 76 ja 77 (koostoimes artikliga 74 ja lisaga 14) tuleb tõlgendada nii, et nendega on avaliku sektori hankijatel lubatud sõlmida kokkuleppeid eraõiguslike mittetulundusasutustega (mitte ainult vabatahtlike organisatsioonidega) isikutele igat laadi sotsiaalteenuste osutamiseks kulude hüvitamise eest, kasutamata direktiivis ette nähtud menetlusi, olenemata hinnangulisest maksumusest, lihtsalt seeläbi, et nimetatud kokkulepped kvalifitseeritakse kokkulepeteks, mis ei ole lepingulised, kui nimetatud riigisisestes õigusnormides ei ole lisaks sõnaselgelt kehtestatud selle direktiivi artiklis 77 ette nähtud nõudeid, vaid on viidatud edasistele rakenduseeskirjadele, lisamata sõnaselgelt nende juhiste hulka, mida tuleb nendes rakenduseeskirjades järgida, et need peavad sõnaselgelt kehtestama nimetatud direktiivi artiklis 77 ette nähtud nõuded?
               
            
                  3.
               
               
                  Kui vastus on samuti eitav ja see on järelikult võimalik, siis kas ELTL artikleid 49 ja 56, riigihangete direktiivi artikleid 76 ja 77 (koostoimes artikliga 74 ja XIV lisaga) ning Euroopa Parlamendi ja nõukogu 12. detsembri 2006. aasta direktiivi 123/2006/EÜ teenuste kohta siseturul (2) artikli 15 lõiget 2 tuleb tõlgendada nii, et nendega on avaliku sektori hankijatel lubatud mittetulundusasutuse (mitte ainult vabatahtlike ühenduste) valimiseks, kellega sõlmida kokkulepet isikutele igat liiki sotsiaalteenuste osutamiseks – lisaks selle direktiivi artikli 2 lõike 2 punktis j loetletud teenustele –, näha valikukriteeriumide hulgas ette, et asutus peab asuma selles kohas, kus hakatakse teenust osutama?
               
            
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).
      
         (2)  ELT L 376, lk 36.